Aktar minn żewġ miljun u ħames mitt elf persuna f’lejliet l-ewwel tas-sena, huma mistennija li jattendu għaċ-ċerimonja li se ssir fil-bajjiet f’Rio de Janeiro l-Brażil. Il-bajja ta’ Copacabana waħedha li hija l-qalbha taċ-ċelebrazzjonijiet mistennija tilqa’ maż-żewġ miljun ruħ biex isegwu l-ispettaklu tan-nar pirotekniku li huwa l-qofol taċ-ċelebrazzjonijiet li jsiru hawnhekk. Iċ-ċelebrazzjonijiet ta’ lejliet l-ewwel tas-sena hawnhekk huma fost l-akbar attrazzjonijiet turistiċi u huma simbolu ikonu tal-belt. Kull sena, miljuni ta’ turisti u nies lokali jattendu lebsin l-abjad li jissimbolizza r-risq għas-sena l-ġdida. L-2015 se timmarka wkoll għeluq l-450 sena tal-belt Rio De Janeiro li għandha attivitajiet biex tfakkar dan l-anniversarju pjanati matul is-sena kollha.